પ્રયત્ન સાહિત્ય પરિવાર-મસ્ક્તના મુશાયરામાં પ્રથમ વખત મારી એક રચના વાંચી.હું શાયર કે કવિ તો હતો નહિ,કોઇ સારી તરજ શબ્દો કે વિષય મળે ત્યારે થતી રચનાઓમાંની એ એક હતી.મુશાયરા બાદ કવિશ્રી હેમન્ત કારિયા”બુધ્ધુ” તથા કવિશ્રી કીર્તિ ગણાત્રા”દુશ્મન”ને મારી ડાયરી જોઇને કહ્યું આ તું શું લખે છે? શે’ર લખ ગઝલ લખ મેં મારૂં એ બાબત અજ્ઞાન દર્શાવ્યું તો તેમણે મને ગઝલના નામ,બંધારણ,માત્રાઓ,રદિફ અને કાફિયા વિષે સમજણ પાડી અને તેમણે જણાવેલ ગઝલના પ્રકારો નીચે મુજબ છે.એક વાત પહેલાથી જ જણાવી દઉ કે,હું કોઇ વિશેષજ્ઞ કે વિવેચક નથી આ તો મારી પાસે સંગ્રહ્સ્થ થયેલ જ રજુ કરૂં છું.